Ghamidi Sahab And Prohibition Of Alcohol
غامدی صاحب اس کے بالکل اُلٹ کہتے ہیں: “حرمت کبھی سدِّ ذرِیعہ کے ذریعے استعمال نہیں ہوتی https://www.youtube.com/watch?v=tG-zlFyVD8o
شرک اور زنا کی مثال ایک ہی طرح کی علت اور ایک ہی نوعیت کی ہیں۔ زنا کی حرمت خاندان کے ادارے کے تحفظ کے لیے ہے ورنہ خدا کو اس سے کیا دل چسپی ہے جنسی اظہار صرف بیوی اور شوہر کے درمیان ہی رہے۔ جیسے انسان کو بھوک لگتی ہے اور وہ مختلف جگہوں سے کھانا کھا سکتا ہے ایسے ہی جنس کی بھوک بھی وہ جہاں چاہے بجھا سکتا تھا۔ وہ کیا علت ہے جس کی وجہ سے نکاح کے بعد جنسی عمل جائز اور نکاح سے پہلے ناجائز بن جاتا ہے؟ حالانکہ عمل ایک ہی ہے اور رضامندی سے ہے۔ اس کی ایک ہی وجہ ہے کہ خدا خاندان کے دارے کو محفوظ رکھنا چاہتا ہے۔ اگر یہ علت اگر مان لی جائے تو نکاح سے پہلے زنا کی حرمت کی وجہ صرف سد ذریعہ ہی رہ جاتی ہے کہ یہ اس لیے حرام ہے کہ عادت نہ پڑے اور انسان شادی کے بعد خادان کے ادارے کو نقصان نہ پہنچا دے۔ شرک کے معاملے میں بھی علت اسی طرح کار فرما ہے۔ خدا نہیں چاہتا کہ انسان کسی اور کو خدا مانے ۔چھوٹا خدا مانے یا بڑا خدا مانے۔ یا خدا سے مخصوص کسی عمل میں کسی اور کو شریک کرے۔ بتوں کے نام پر کھانا کوئی اور دے وہ بھی مسلمان کے لیے کھانا جائز نہیں حالانکہ کہ کھانا فی نفسہ جائز ہے، مسلمان نے اسے بتوں پر پیش نہیں کیا بلکہ کسی اور نے کیا ہے۔ کھانے میں کوئی تبدیلی بھی اس عمل سے نہیں آتی۔ اس کے باوجود کھانا جائز نہیں۔ وجہ یہ ہے کہ شرک کی قربت بھی منع ہے۔ جیسے زنا کے قریب نہ جانے کا حکم ہے اسی طرح شرک کے قریب نہ جانے کا حکم ہے۔ بتوں کے نام کے کھانے کی ممانعت سد ذریعہ کے اصول پر ہے۔ یوں دونوں مثالوں میں دیکھا جا سکتا ہے کہ اصل اور سد زریعہ دونوں کی ممانعت خدا نے کی۔ ان کی نوعیت مختلف ہے مگر نتیجہ دونوں کا حرمت ہے۔